Точно сега, може би сте седнали, за да гледате това видео
и сядането за няколко минути, за да го гледате е може би добре.
Но колкото повече оставате на мястото си, тялото ви става толкова по-неспокойно.
То стои седнало, броейки до мига, в който ще станете отново
и ще го заведете на разходка.
Това може да звучи абсурдно.
Нашите тела обичат да стоят седнали, нали?
Не точно.
Разбира се, сядането за кратко време може да ни помогне да превъзмогнем стреса
или да си починем след тренировка.
Но днес, начинът ни на живот налага да сме седнали много повече, отколкото се движим
и тялото ни просто не е създадено за тaкова неподвижно съществуване.
Всъщност, точно обратното е правилно.
Човешкото тяло е създадено да се движи,
и можете да видите доказателство за това по неговата структура
В нас има над 360 стави и около 700 скелетни мускули
които осигуряват лесни и плавни движения.
Уникалната физическа структура на тялото, ни дава способността да стоим изправени
срещу силата на гравитацията.
Кръвта ни е зависима от нашето движение, за да циркулира правилно.
Движението влияе добре върху нашите нервни клетки
и кожата ни е еластична, което означава, че тя приема формата на движенията ни.
Затова ако всеки сантиметър от тялото е готов и ви чака да се движите,
какво става, когато просто не го правите?
Да започнем буквално с гръбнака на проблема.
Гръбначният стълб е дълга структура,
съставена от кости и хрущялни дискове, разположени между тях.
Ставите, мускулите и сухожилията, които са прикрепени към костите
поддържат всичко заедно.
Честа практика е да сядаме прегърбени и с отпуснати рамене,
положение, при което се оказва неравен натиск върху гръбнака ви.
С времето, това причинява износване на вашите хрущялни дискове,
преуморява някои сухожилия и стави
и натоварва мускулите, които се разтягат,
за да придобият извитото положение на гърба ви.
Тази прегърбена форма също стеснява гръдния ви кош, докато сте седнали,
т.е белите дробове имат по-малко място, за да се разширят, когато дишате.
Това е проблем, тъй като временно се ограничава количеството кислород,
който изпълва белите ви дробове и се пренася в кръвта.
Около скелета се намират мускули, нерви, артерии и вени,
които образуват слоеве от меки тъкани в тялото.
Самото стоене в седнало положение смачква, поставя под налягане, притиска
и по-фините тъкани наистина чувстват затруднението.
Случвало ли ви се е да усетите скованост и подуване на крайниците си, когато седите?
В зоните, които са най-силно притиснати,
може да се блокират вашите нерви, артерии и вени,
което ограничава сигнализиацията на нервите, причинява сковаването,
намалява кръвния поток в крайниците ви и в резултат те се подуват.
Продължителното седене също временно деактивира липопротеина липаза,
специален ензим по стените на кръвните капиляри,
който разгражда мазнините в кръвта.
Затова, когато сте седнали, не горите калории толкова добре, както в движение.
Как цялата тази статичност влияе на мозъка?
През повечето време, вероятно сядате, за да работите с мозъка си,
но по ирония, продължителното седене всъщност е в противоречие с тази цел.
Неподвижното стоене намалява кръвния приток
и количеството кислород, което влиза в кръвообращението, чрез дробовете ви.
Мозъкът се нуждае от всички тези елементи, за да остане нащрек,
затова концентрацията ви най-вероятно ще спадне
със забавянето на дейността на мозъка.
За съжаление, неблагоприятните последици от сядането не са само краткосрочни.
Наскорошни изследвания разкриват, че продължителното седене
се свързва с някои видове рак и сърдечни заболявания
и може да допринесе за появата на диабет, бъбречни и чернодробни проблеми.
Всъщност, изследователите са установили, че по света
бездействието причинява около 9% преждевременна смърт на година.
Това означава над 5 милиона хора.
Това, което изглежда като безобиден навик
всъщност е способно да промени нашето здраве.
Но за щастие, решенията за тази нарастваща заплаха са лесни и интуитивни.
Когато нямате друг избор освен да сте седнали
пробвайте да смените прегърбената стойка като изправите гърба си,
а когато не сте длъжни да сте залепени за стола си,
се стремете да се движите много повече,
може би като си създадете напомняне да ставате на всеки половин час.
И най-вече, просто осъзнайте, че тялото е създадено да се движи, не да е неподвижно.
И тъй като видеото е почти към края си, защо не станете да се раздвижите сега?
Подарете разходка на тялото си.
То ще ви се отблагодари по-късно.